b'\n_START_ARTICLE_\nRegne de Denanke\n_START_SECTION_\nTenguella (1490-1512)\n_START_PARAGRAPH_\nL\'estat va comen\xc3\xa7ar com a emigraci\xc3\xb3 violenta del n\xc3\xb2mades ful de Futa Djallon cap al riu G\xc3\xa0mbia dirigits per Tenguella, el seu primer rei o "manga" (rei), el 1490. El seu atac va anar dirigit contra les prov\xc3\xadncies atl\xc3\xa0ntiques restants de l\'Imperi de Mali. Encara que sense una seu fixa, Tenguella va augmentar posteriorment els seus dominis\xc2\xa0 tant que va ser anomenat com el "Gran rei del Fuls" o el "Gran Ful" en documents portuguesos d\'aquest per\xc3\xadode. Del G\xc3\xa0mbia va dirigir les seves forces cap al nord-est forces contra el creixent Imperi Songhai on va ser derrotat i mort el 1512. Despr\xc3\xa9s, el poder va ser passat al seu fill, Koli Tenguella.\n_START_SECTION_\nKoli Tenguella (1512-1537)\n_START_PARAGRAPH_\nKoli Tenguella va redirigir les seves forces militars lluny de Songhai, cap a l\'Imperi Jolof, amb gran \xc3\xa8xit. El creixement de l\'imperi de Gran Ful va provocar l\'enfonsament del Jolof en diversos regnes enfrontats. Aix\xc3\xb2 va ser seguit per atacs cap a les mines d\'or de Mali, que va resultar en una altra derrota seriosa pels fuls. Koli va morir el 1537. Per llavors, una capital fixa havia estat establerta a Anyam-Godo en el que \xc3\xa9s avui dia la regi\xc3\xb3 de Futa Toro al Senegal.\n_START_SECTION_\nEls successors\n_START_PARAGRAPH_\nEl manga que van seguir a Koli Tengella foren tots descendents d\'ell i portaven el nom de Denyanke o Negar Kobe. Van continuar sent un poder important en la regi\xc3\xb3 que van governar com monarques animistes sobre una poblaci\xc3\xb3 cada cop m\xc3\xa9s islamitzada. Fins a quinze reis sense nom individual van governar entre 1538 i 1765 quan va pujar al tron el darrer rei Sulu-Budu.\xc2\xa0 A la meitat del segle XVII l\'imamat berber d\'Imam Naser al-Din va conquerir molts territoris del regne per\xc3\xb2 les conquestes no van subsistir. La dinastia del pa\xc3\xads fou anomenada Denianke i l\'estat fou conegut com a regne de Denanke. Sule-Budu fou enderrocat per la gihad que va formar l\'imamat de Futa Toro dirigit per Abd al-Kadir Toorodi el 1776 iniciant\xc2\xa0 una era cont\xc3\xadnua govern musulm\xc3\xa0 ful sobre la regi\xc3\xb3.'